Source: http://vzory-zmluv.dashofer.sk/onb/33/spolocnost-s-rucenim-obmedzenym-uniqueidmRRWSbk196FPkyDafLfWACuqyBmlr_0pi_2EHyiNJbdj3bH7_P70VA/?uri_view_type=35
Timestamp: 2020-01-26 06:16:00+00:00

Document:
Spoločnosť s ručením obmedzeným | Aktuálne vzorové zmluvy a právne podania
6.5.6.2 Spoločnosť s ručením obmedzeným
Odborná starostlivosť štatutárneho orgánu
Definíciu zásady vykonávania funkcie s odbornou starostlivosťou Obchodný zákonník neobsahuje. Odborná starostlivosť sa bude vo všeobecnosti posudzovať tak, že štatutárny orgán musí konať v medziach a na základe zákonov a musí plniť povinnosti z nich vyplývajúce. V praxi môže byť určitým problémom nerovnaká vzdelanostná a vedomostná úroveň jednotlivých členov štatutárneho orgánu. Bez ohľadu na vzdelanie platí, že každý člen štatutárneho orgánu musí plniť úlohy s prihliadnutím na odbornú úroveň v danej oblasti.
Základné povinnosti konateľov spoločnosti sú upravené v § 135 a 135a Obchodného zákonníka. Konateľom sa ukladá pri výkone funkcie povinnosť obstarať si dostupné informácie týkajúce sa predmetu rozhodnutia. Dôležitá povinnosť sa týka aj
dodržiavania povinnosti mlčanlivosti o dôverných informáciách voči tretím osobám,
povinnosť neuprednostňovať svoje záujmy, záujmy len niektorých spoločníkov, alebo záujmy tretích osôb pred záujmami spoločnosti,
povinnosť obstarať si a pri rozhodovaní zohľadniť všetky informácie týkajúce sa predmetu rozhodovania.
Ustanovenie treba vykladať aj so všeobecným ustanovením § 56a, ktoré zakazuje zneužívať právo v obchodných spoločnostiach.
Práva a povinnosti konateľov spoločnosti vyplývajú zo
spoločenskej zmluvy (prípadne zo stanov, ak boli dohodnuté) ,
z Obchodného zákonníka a ostatných zákonov majúcich vzťah k podnikaniu.
Základné povinnosti vyplývajúce z ustanovení Obchodného zákonníka sú
obchodné vedenie spoločnosti,
povinnosť zabezpečiť riadne vedenie predpísanej evidencie a účtovníctva,
vedenie zoznamu spoločníkov ,
povinnosť informovať spoločníkov o záležitostiach spoločnosti.
povinnosť mlčanlivosti o dôverných informáciách, o ktorých sa pri výkone činnosti dozvedel.
V niektorých prípadoch pri porušení mlčanlivosti by mohlo ísť aj o nekalo súťažné konanie.
Konatelia spoločnosti sú povinní zabezpečiť riadne vedenie predpísanej evidencie a účtovníctva. Základné povinnosti pri vedení účtovníctva vyplývajú z § 35 – § 40Obchodného zákonníka.
V spoločenskej zmluve sa okruh povinností spoločníkov môže rozšíriť o ďalšie povinnosti a všeobecné povinnosti vyplývajúce zo zákona sa v spoločenskej zmluve môžu upraviť podrobnejšie. Je to dôležité najmä z hľadiska predchádzania výkladovým problémom.
Podrobnú úpravu povinností štatutárnych orgánov spravidla bude obsahovať zmluva o výkone funkcie, alebo sa bude primerane vychádzať z ustanovení mandátnej zmluvy, ak zmluva o výkone funkcie nebola uzavretá.
Právnu úpravu zodpovednosti za škodu spôsobenú výkonom funkcie s účinnosťou od 1. 1. 2002 obsahuje § 135a Obchodného zákonníka.
Základnou podmienkou výkonu funkcie je vykonávať pôsobnosť konateľa s odbornou starostlivosťou a v súlade so záujmami spoločnosti a jednotlivých spoločníkov.
Podľa § 135a ods. 2 Obchodného zákonníka pri porušení povinností konateľov pri výkone svojej pôsobnosti, vzniká konateľom spoločnosti povinnosť…

References: § 135
 § 56
 § 35
 § 40
 § 135
 § 135